## Termeni de Referință

**pentru selectarea expertului/ei sau entități juridice în vederea oferirii serviciilor de consultanță (facilitare de ateliere în cadrul Laboratorului de Inovare Socială)**

**Denumirea proiectului** : „Dezvoltarea de laboratoare pentru a facilita îngrijirea la domiciliu și antreprenoriatul în regiunea Dunării (D-Care Labs)”

**Termenul - limită de aplicare 08 aprilie 2021**

1. **Informație generală**

Începând cu 1 iulie 2020, Fundația Agapedia din Moldova a demarat implementarea proiectului

„Dezvoltarea de laboratoare pentru a facilita îngrijirea la domiciliu și antreprenoriatul în regiunea Dunării (D-Care Labs)”, care are ca scop crearea unor structuri de inovare macro-regionale (9 laboratoare regionale și unul transnațional) care să permită furnizorilor de servicii sociale, dezvoltatorilor de produse și start-up-urilor sociale să conceapă și să implementeze o îngrijire mai bună și inovatoare la domiciliu.

Laboratorul de inovare socială oferă spațiu și sprijin pentru dezvoltarea de servicii și produse pentru persoanele vârstnice, care vin cu soluții inovatoare la problemele de îmbătrânire rapida a populației, mobilității forței de muncă, schimbărilor în structura familiei cu care se confruntă mai multe state, inclusiv cele din regiunea Dunării, implicând diverse părți interesate relevante. Procesul iterativ se bazează pe învățare experiențială, încercare și eroare și încercarea de a testa prototipurile noii soluții cât mai curând posibil cu diferiți utilizatori și grupuri de experți.

Proiectul ”D-Care Labs este finanțat în baza Acordul-cadru dintre Guvernul Republicii Moldova și Comisia Comunităților Europene, privind asistența externă, semnat la Bruxellles, la 11 mai, 2006, în cadrul celui de-al treilea apel de proiecte al Programului Transnațional Dunărea, Axa Prioritară 1: Inovare și responsabilitate socială în regiunea Dunării.

1. **Scopul:**

Expertul/ta va fi responsabil/ă de organizarea şi facilitarea atelierelor în cadrul Laboratorului de inovare socială cu utilizarea instrumentului de Design Thinking. În urma procesului vor rezulta minim 3 idei/ produse/ servicii în domeniul de îngrijiri la domiciliu.

1. **Sarcini și activități specifice:**

Expertul/ta va realiza următoarele sarcini specifice:

1. Elaborarea metodologiei și a planului detaliat de activități în cadrul Laboratorului de inovare socială (pe o perioadă de 9 luni);
2. Elaborarea curriculei atelierelor din cadrul Laboratorului de inovare socială;
3. Pregătirea și desfășurarea atelierelor din cadrul Laboratorului de inovare socială cu utilizarea instrumentului de Design Thinking (elaborarea agendei atelierelor, pregătirea materialelor de instruire necesare, elaborarea chestionarelor de evaluare a cunoștințelor participanților, elaborarea certificatelor pentru participanți). Atelierele vor fi organizate atât online cât şi offline (la sediul Fundației Agapedia din Moldova), în funcție de contextul epidemiologic şi de restricțiile existente la momentul derulării evenimentelor;
4. Participarea în cadrul ședințelor cu echipa de implementare a proiectului (analiză, strategie şi organizare);
5. Colaborarea cu ceilalţi experţi/te ce vor derula activităţi în cadrul Laboratorului de inovare socială;
6. Întocmirea raportului de activitate cu descrierea activităților în carul atelierelor cu concluzii, recomandări, lecții învățate, etc.

**4. Livrabile și termenul limită**

|  |  |
| --- | --- |
| Livrabile | Termenul limită |
| Metodologia și planul detaliat de activitate în cadrul laboratorului de inovare socială (pe o perioadă de 9 luni) | 15 aprilie |
| Elaborarea curriculei atelierelor din cadrul Laboratorului de inovare socială | 30 aprilie |
| Pregătirea şi desfășurarea unui număr de 12 ateliere (60 de ore) tentativ, facilitate prin instrumentul de Design Thinking. În urma procesului vor rezulta minim 3 idei/ produse/ servicii în domeniul de îngrijiri la domiciliu | De la 31 mai 2021 până la 31 martie 2022 |
| Raport de activitate cu descrierea activităților în cadrul atelierelor, cu concluzii, recomandări, lecții învățate, etc. | La o anumită periodicitate |

1. **Plata.** Plățile se vor efectua după semnarea de către Prestator și Beneficiar a Procesului-verbal de îndeplinire a lucrărilor.

**6.** **Perioada de contractare**

Prestarea serviciilor se va realiza pe perioada de implementare a ciclului de Laborator de 9 luni. Lansarea Laboratorului de inovare socială va avea loc pe data de 31 mai a.c. și va dura până la 31 martie 2022.

**7. Experiența, abilități și competențe solicitate**

Educaţie:

* Diplomă de master sau echivalent în științe economice, juridice, finanțe sau în alte domenii relevante.

Experienţă, abilități și competențe:

* Minim 2 ani de experiență demonstrată în organizarea şi facilitarea de ateliere cu utilizarea instrumentului de Design Thinking;
* Experienţa în dezvoltarea de programe de instruire cu utilizarea instrumentului de Design Thinking;
* Capacitate de înţelegere şi adaptare a procesului de Design Thinking la contextul proiectului – focus pe social şi mai specific pe îngrijirea la domiciliu;
* Cunoștințe şi tehnici de inovare socială;
* Experiență în organizarea şi facilitarea de ateliere;
* Cunoştinţe şi tehnici de facilitare de ateliere online şi offline;
* Abilitatea de a respecta termenele limită;
* Abilitatea de a lucra în echipă;
* Excelente abilităţi de comunicare scrisă şi orală;
* Utilizarea Platformei Zoom și a altor platforme pentru a facilita schimbul de cunoștințe și informații.

Limbi vorbite: Cunoașterea fluentă a limbii române (scris și verbal), limba rusă reprezintă un avantaj.

Valorile de bază:

* Respect pentru diversitate;
* Integritate;
* Profesionalism.

Competențe de bază:

* Responsabilitate;
* Comunicare efectivă;
* Colaborare incluzivă;
* Conștientizare și sensibilitate cu privire la dimensiunea de gen.

1. **Aspecte organizaționale**

Expertul/ta va lucra sub supravegherea directă a Managerului de Laborator. La fiecare etapă, livrabilele vor fi expediate pe poșta electronică pentru consultare.

1. **Deplasări**

Atelierele fizice vor fi organizate la Chișinău, la sediul Fundației Agapedia din Moldova, situată pe strada Mihail Lomonosov, 20. Expertul/ta este responsabil/ă de acoperirea cheltuielilor necesare acestor deplasări.

1. **Dosarul de aplicare**

Persoanele/entitățile interesate (atât persoane fizice /grupuri de experți, cât și entități juridice) urmează să prezinte următoarele documente/informații pentru a demonstra calificările lor:

1. Scrisoarea de motivare (explicarea modului în care solicitantul răspunde la cerințele de calificare), cu includerea linkurilor/informațiilor a sarcinilor similare realizate anterior;
2. CV-ul persoanelor cheie implicate;
3. Propunerea tehnică (metodologia), care va include descrierea unei viziuni asupra realizării sarcinilor, planul de activități în cadrul Laboratorului de inovare socială, inclusiv cu termenii propuși;
4. Propunerea financiară, inclusiv onorariul propus (sumă totală și onorariul zilnic în lei moldovenești).

**11. Procesul decizional**

Aplicațiile vor fi evaluate în baza următoarelor criterii:

* Experiența expertului/tei;
* Propunerea tehnică;
* Propunerea financiară.

1. **Instrucțiuni de depunere a dosarului**

Propunerile urmează a fi expediate la următoarea adresă de e-mail: managerinterreg@gmail.com cel târziu până la **data de 08 aprilie 2021 (ora 17.00),** indicând următoarea referință „Oferirea serviciilor de consultanță (facilitare de ateliere)”.

Fundația Agapedia din Moldova își rezervează dreptul de a solicita documente suplimentare în caz de necesitate.

Aplicațiile incomplete sau aplicațiile expediate după termenul limită indicat nu vor fi luate în considerare pentru evaluare. Doar candidații preselectați vor fi contactați.